CELEX: 32011R0178
Language: el
Date: 2011-02-24 00:00:00
Title: Κανονισμός (ΕΕ) αριθ. 178/2011 της Επιτροπής, της 24ης Φεβρουαρίου 2011 , για την 145η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

25.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/10
            
         ΚΑΝΟΝΙΣΜΌΣ (ΕΕ) αριθ. 178/2011 ΤΗΣ ΕΠΙΤΡΟΠΉΣ
   της 24ης Φεβρουαρίου 2011
   για την 145η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και άλλων οικονομικών πόρων.
            
         
               (2)
            
            
               Στις 8 Φεβρουαρίου 2011, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει δύο φυσικά πρόσωπα στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να επικαιροποιηθεί ανάλογα.
            
         
               (4)
            
            
               Ο παρών κανονισμός θα πρέπει να τεθεί σε ισχύ πάραυτα, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Φεβρουαρίου 2011.
      
         
            Για την Επιτροπή, εξ ονόματος του Προέδρου,
         
            Διευθυντής — Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      Οι ακόλουθες καταχωρίσεις προστίθενται στον τίτλο «Φυσικά πρόσωπα»:
      
                  (a)
               
               
                  
                     «Khalil Ahmed Haqqani (γνωστός και ως (α) Khalil Al-Rahman Haqqani, (β) Khalil ur Rahman Haqqani, (γ) Khaleel Haqqani). Τίτλος: Haji. Διεύθυνση: (α) Peshawar, Πακιστάν· (β) Πλησίον Dergey Manday Madrasa στο Dergey Manday Village, πλησίον Miram Shah, North Waziristan Agency (NWA), Federally Administered Tribal Areas (FATA), Πακιστάν, (γ) Χωριό Kayla πλησίον Miram Shah, North Waziristan Agency (NWA), Federally Administered Tribal Areas (FATA), Pakistan; (δ) Χωριό Sarana Zadran Village, Επαρχία Paktia, Αφγανιστάν. Ημερομηνία γέννησης: (α)1.1.1966, (β) μεταξύ 1958 και 1964. Υπηκοότητα: αφγανική. Άλλες πληροφορίες: (α) Ανώτερο στέλεχος του Δικτύου Haqqani, το οποίο διεξάγει επιχειρήσεις με βάση το Βόρειο Waziristan στις υπό ομοσπονδιακή διοίκηση περιοχές φυλετικών ομάδων του Πακιστάν. (β) Είχε ταξιδεύσει παλαιότερα και συγκεντρώσει κεφάλαια στο Ντουμπάι, Ηνωμένα Αραβικά Εμιράτα· (γ) Αδελφός του Jalaluddin Haqqani και θείος του Sirajuddin Jallaloudine Haqqani. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 9.2.2011.»
                  
               
            
                  (b)
               
               
                  
                     «Said Jan ‘Abd Al-Salam (γνωστός και ως (α) Sa’id Jan ‘Abd-al-Salam, (β) Dilawar Khan Zain Khan, (γ) Qazi ‘Abdallah, (δ) Qazi Abdullah, (ε) Ibrahim Walid, (στ) Qasi Sa’id Jan, (ζ) Said Jhan, (η) Farhan Khan, (θ) Aziz Cairo, (ι) Nangiali). Ημερομηνία γέννησης: (α) 5.2.1981, (β) 1.1.1972. Υπηκοότητα: αφγανική. Αριθ. διαβατηρίου: (α) OR801168 (Αφγανικό διαβατήριο στο όνομα Said Jan ‘Abd al-Salam που εκδόθηκε στις 28.2.2006 και λήγει στις 27.2.2011), (β) 4117921 (Πακιστανικό διαβατήριο στο όνομα Dilawar Khan Zain Khan που εκδόθηκε στις 9.9.2008 και λήγει στις 9.9.2013). Αριθ. καταχώρισης στα εθνικά μητρώα: 281020505755 (Αριθμός πολιτικής ταυτότητας του Κουβέιτ στο όνομα Said Jan ‘Abd al-Salam). Άλλες πληροφορίες: Περίπου το 2005, είχε αναλάβει τη λειτουργία ενός στρατοπέδου βασικής εκπαίδευσης για την Αλ Κάιντα στο Πακιστάν. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 9.2.2011.»